# Oversikt over temaer i kartlegging – barn

## Om bruk av skjemaet

Skjemaet angir temaer som du kan ha behov for kunnskap om. Det er ikke tenkt som en manual du skal bruke i samtalene, men som en oversikt over temaer som du over tid kan ha behov for å komme innom.

## Sentrale temaer

### Bakgrunnsinformasjon

* Navn?
* Søsken? (alder)
* Hvor er søsknene dine nå?

### Ankomst til krisesenter

* Hva skjedde da du kom hit?
* Visste du hva et krisesenter er? Vet du det nå?
* Hvordan har du det nå, her på krisesenteret?

### Tidligere opphold?

* Har du vært på krisesenter tidligere, eller er det første gangen?
* Hvis barnet har vært på krisesenter tidligere:
  + Dette eller annet senter?
  + Antall opphold?
  + Hva likte du der? Hva syns du var vanskelig?
  + Noe du ønsker skal være likt eller annerledes denne gangen?

### Interesser og hobbyer

* Hvis du skal fortelle meg om deg selv, hva tenker du er viktig å si da?
* Hva gjør deg glad? Hva gjør deg trist?
* Hva er interessene dine?
* Hva liker du å gjøre på fritiden?
* Hva liker du på skolen?
* Går du på aktiviteter (trening/spilling el. l.)?
* Hva liker du å leke med? (spill, TV-serier, å leke ute, hobbier, sport?)
* Hva savner du å gjøre her på krisesenteret?
* Hva har du lyst til å gjøre mens du er her på krisesenteret?

### Volden hjemme

Se eget skjema: Kartlegging av hva barnet har opplevd

### Reaksjoner på vold/situasjonen

Se eget skjema: Kartlegging av barnets reaksjoner

### Sikkerhet

* Krisesenteret skal være trygt, derfor har vi forskjellige sikkerhetstiltak (nevn noen). Hva tenker du om din egen trygghet?
* Er det noe du likevel er redd for skal skje her?
* Hva tenker du om din egen trygghet utenfor krisesenteret? På vei til/fra og i barnehage/på skolen?
* Er det noe barnehagen/skolen kan gjøre for at du skal være trygg der?
* Har du kontakt med … (voldsutøver(-ne))?
* I tilfelle, hvordan (telefon, SMS, FaceBook, besøk/samvær)?
* Hvordan er det for deg å treffe han/hun/dem?
* Hva kan man gjøre for at det skal være trygt for deg?
* Hva er du mest redd for kan skje?

### Skole

* Hva tenker du om skolen for tiden/om dagen?
* Hvordan er det for deg på skolen nå (faglig og sosialt)? Noe du syns er forandret? Til det verre/bedre?
* Hvem er vennene dine på skolen? Hva vet de om at du er på krisesenteret?
* Hvordan er det for deg å være borte fra skolen?

1) Mens barnet venter på å begynne på skole:

* Har du kontakt med læreren eller andre voksne på skolen mens du er på krisesenteret?
* Hvem på skolen ønsker du skal vite at du er her?
* Har du en voksen du stoler på som du ønsker vi skal kontakte?
* Hva trenger du hjelp til fra skolen? Hvem tenker du kan hjelpe deg?
* Hva kan krisesenteret hjelpe deg med, mens du venter på å begynne på skole igjen?

#### 2) Hvis barnet vender tilbake til samme skole:

* Hva tenker du om å starte opp på skolen igjen?
* Hva ønsker du at læreren skal si til klassen om at du har vært borte? Hva ønsker du at læreren skal si og ikke si?
* Ønsker du at en voksen på skolen snakker med deg om hvordan det er for deg å bo på krisesenteret? I tilfelle, hvem?
* Kan du være trygg på skolen, tror du? Hva er du redd for kan skje?
* Får du hjelp av voksne på skolen når du trenger det? Hva slags hjelp? Av hvem?
* Hva kan skolen gjøre for at det skal bli lettere og tryggere for deg på skolen?
* Hva trenger du mest fra skolen?

#### 3) Hvis barnet begynner på ny skole:

##### Før skolestart:

* Hva tenker du må være på plass før du kan begynne på ny skole?
* Hvordan tror du det blir å starte på ny skole?
* Er det noe du er redd for kan skje?
* Vil du at vi skal snakke med læreren før du starter opp?
* Hva ønsker du at læreren skal fortelle om deg når du kommer i ny klasse?

##### Etter skolestart:

* Hvordan var det å begynne på ny skole?
* Har du blitt kjent med andre barn? Voksne?
* Hva trenger du mest at skolen hjelper deg med nå?
* Klarer du å følge med i timene på skolen?
* Føler du at læreren forstår hvordan du har det nå?
* Er det noe du trenger at læreren skal hjelpe deg med? (mindre lekser, ekstra undervisning, pauser i undervisning, annen omsorg)
* Har noen voksne på skolen snakket med deg om hvordan det er å bo på krisesenteret? Hvem? Hvordan var det?
* Kjenner du deg trygg der? Er det noe skolen kan gjøre for at det skal bli tryggere for deg?

Trivsel på krisesenter (bør tas opp kontinuerlig)

* Hvordan er det for deg å være på (evt. komme tilbake til) krisesenteret?
* Hva liker du her? Ikke liker?
* Er det noe du savner?
* Hva kan de voksne som jobber her gjøre for at du skal ha det bra?

### Kontakt og hjelp fra andre instanser

* For eldre barn: Hva tenker du er god hjelp for deg nå?
* Hva vet du om barnevernet? Har du truffet dem? Vet du om barnevernet hjelper din familie? Vet du om de har gjort det før?
* Er det noen som hjelper deg (barnevernet, familiekontoret, BUP, PPT eller andre)?
* I tilfelle, hvordan opplever du det? Er det god hjelp for deg?

### Nettverk

* Er det noen du pleier å være sammen med utenom skolen når du er hjemme? Hvem? Hva pleier dere å gjøre sammen? Vet de hvordan du har det hjemme? Vet de hvor du er nå? Treffer du dem nå? Hvordan er det?
* Er det noen voksne du har fortalt om hvordan du har det hjemme (lærer, helsesøster, andre på skolen, naboer, søsken eller andre?)
* Har du kontakt med andre i familien (far/mor/søsken/besteforeldre/tanter/onkler/kusiner)? Hvor bor de?

Tanker om fremtiden

* Hva ønsker du for seg selv etter tiden på krisesenteret? Hva vil være viktig for at du skal ha det bra?
* Hva ønsker du for familien din?
* Hvordan kan du være trygg når du reiser fra krisesenteret?

## Etter oppholdet på krisesenteret

* Hvordan kan vi forberede at du skal dra fra krisesenteret?
* Hvordan tror du det blir å bo i egen leilighet? Hva trenger du for at det skal bli bra for deg?
* Er det noe du er redd for kan skje(ensomhet, ny vold, dårlig råd, etc.)?
* Ønsker du å ha kontakt med krisesenteret etterpå?
* Hvis ja, hva slags kontakt (samtaler, grupper, aktiviteter, treffe venner)?
* Er det noe annet du tenker at du trenger?
* Er det noe du tenker mye på som jeg har glemt å spørre om?